Finala Campionatului Mondial de Fotbal 1954
Finala Campionatului Mondial de Fotbal 1954 a fost meciul decisiv de la Campionatul Mondial de Fotbal din 1954, a cincea Cupă Mondială. Meciul s-a jucat pe Stadionul Wankdorf în Berna, Elveția, pe 4 iulie 1954. În acest meci marea favorită Ungaria a fost învinsă cu 3-2 de mai slab cotata națională a Germaniei de Vest. În Germania, ea este amintită ca „Das Wunder von Bern” („Miracolul de la Berna”). Meciul a fost subiectul unui film german cu același nume.